Diari Oficial de la Generalitat Valenciana


Sumari del DOGV 8641, del 24-09-2019 (2019/8923)

RESOLUCIÓ de 20 de setembre de 2019, de la Direcció General de Treball, Benestar i Seguretat Laboral, per la qual s'amplia el termini màxim previst per a dictar i notificar la resolució de concessió en la Resolució de 13 de març de 2019, de la directora general de Treball i Benestar Laboral, per la qual es convoquen ajudes destinades a finançar els costos fixos d'inclusió en el règim especial de treballadors o treballadores per compte propi o autònoms de la Seguretat Social dins del Programa de foment del treball autònom a la Comunitat Valenciana, per a l'exercici 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8641

Data del DOGV
:   24-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8923


Data del document
:   20-09-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 20 de setembre de 2019, de la Direcció General de Treball, Benestar i Seguretat Laboral, per la qual s'amplia el termini màxim previst per a dictar i notificar la resolució de concessió en la Resolució de 13 de març de 2019, de la directora general de Treball i Benestar Laboral, per la qual es convoquen ajudes destinades a finançar els costos fixos d'inclusió en el règim especial de treballadors o treballadores per compte propi o autònoms de la Seguretat Social dins del Programa de foment del treball autònom a la Comunitat Valenciana, per a l'exercici 2019. [2019/8923]  
  
Mitjançant l'Ordre 15/2017, de 20 de juliol, de la Conselleria d'Economia Sostenible, Sectors Productius, Comerç i Treball, es van aprovar les bases reguladores i es va establir el procediment de concessió de les ajudes del Programa de foment del treball autònom en la Comunitat Valenciana (d'ara en avant, bases reguladores). Aquestes bases van ser parcialment modificades a través de l'Ordre 2/2019, de 14 de gener, del mateix departament del Consell, publicada en el Diari Oficial de la Generalitat Valenciana número 8466, de 17 de gener d'aquest mateix any.  
En el marc d'aquestes bases reguladores, es va aprovar la Resolució de 13 de març de 2019, de la directora general de Treball i Benestar Laboral, per la qual es convoquen ajudes destinades a finançar els costos fixos d'inclusió en el règim especial de treballadors per compte propi o autònoms de la Seguretat Social dins del Programa de foment del treball autònom en la Comunitat Valenciana, per a l'exercici 2019, publicada en el Diari Oficial de la Generalitat Valenciana número 8507, de 15 de març del present any.  
L'article 15 de les bases reguladores estableix el següent: «La resolució ha de ser dictada de forma expressa i notificada en el termini màxim de sis mesos comptats a partir de l'endemà de la data en què haja finalitzat el termini de presentació de sol·licituds. Després d'haver transcorregut aquest termini sense que haja sigut notificada la resolució, la sol·licitud pot entendre's desestimada, sense perjudici que aquest termini puga ser ampliat excepcionalment, de conformitat amb el que disposa la Llei de procediment administratiu comú de les administracions públiques». I l'apartat 2 del resolc dotzé de la resolució de convocatòria de les ajudes per a l'exercici 2019 es pronuncia en idèntics termes a l'hora de determinar el termini màxim per a dictar i notificar la resolució de concessió.  
En aquest sentit, si bé s'han habilitat els mitjans necessaris per a complir amb el termini citat, la complexitat tècnica del procés de comprovació de les dades requerides i l'elevat nombre de sol·licituds rebudes fan necessària l'ampliació del termini màxim establit per a dictar i notificar la resolució de concessió de les ajudes, de conformitat amb l'article 23 de la Llei 39/2015, d'1 d'octubre, del procediment administratiu comú de les administracions públiques.  
D'acord amb l'article 14.1 de l'esmentada Ordre 15/2017, de 20 de juliol, la competència per a resoldre sobre la concessió d'aquestes ajudes correspon a la persona titular de la conselleria competent en matèria de treball i, per delegació seua, a la persona titular de la direcció general competent en matèria de treball. I l'apartat 1 de la disposició final primera de la mateixa Ordre faculta a la persona titular de la direcció general competent en matèria de treball per a dictar les resolucions i instruccions que es consideren oportunes per al desenvolupament i aplicació del que es disposa en aquesta ordre.  
En l'actualitat, d'acord amb el que es preveu en l'article 117 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, el centre directiu competent en matèria de treball és la Direcció General de Treball, Benestar i Seguretat Laboral.  
Per tot això, vistos els preceptes anteriorment exposats, resolc:  
  
Primer  
Ampliar en tres mesos el termini màxim previst per a dictar i notificar la resolució de concessió en la Resolució de 13 de març de 2019, de la directora general de Treball i Benestar Laboral, per la qual es convoquen ajudes destinades a finançar els costos fixos d'inclusió en el règim especial de treballadors per compte propi o autònoms de la Seguretat Social dins del Programa de foment del treball autònom en la Comunitat Valenciana, per a l'exercici 2019.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Tal com disposa l'article 23 de la Llei 39/2015, d'1 d'octubre, del procediment administratiu comú de les administracions públiques, contra la present resolució no cal interposar cap recurs.  
  
València, 20 de setembre de 2019.- El director general de Treball, Benestar i Seguretat Laboral: Gustavo José Gardey Cardona.